Arnold Adams

Arnold Adams (20. märts 1922 Tori vald Pärnumaa – 1. veebruar 1994 TallinnBiograafia ESBL-is) oli tsensuuri ülem Eesti NSV-s aastatel 1959–1983.

Arnold Adams mobiliseeriti Nõukogude armeesse. Pärast demobilisatsiooni oli ta NLKP liikmena Vändra MTJ-i politruk, käis Vabariiklikus Parteikoolis ning oli seejärel pikemat aega EKP Otepää rajoonikomitee esimene sekretär. Aastatel 1955–1958 õppis ta kõrgemas parteikoolis. 

Tsensuuriuurija Kaljo-Olev Veskimägi nendib, et A. Adamsist "on järele jäänud küllalt palju pabereid, mis näitavad teda range tsensorina. Aga imelikul kombel temaga kokku puutunud raamatutoimetajad räägivad temast hästi. Temaga olevat "saanud rääkida". Ja kui asi talle selgeks tehtud, võis ta ka nõusse jääda. Tal olnud vastutustunnet ja oma rollist arusaamist. Ent samas olnud jäik küsimustes, mille õigsuses oli veendunud". Kaljo-Olev Veskimägi. "Nõukogude unelaadne elu. Tsensuur Eesti NSV-s ja tema peremehed." Tallinn 1996, lk. 62–63

Viited

Kirjandus
Kaljo-Olev Veskimägi. "Nõukogude unelaadne elu. Tsensuur Eesti NSV-s ja tema peremehed." Tallinn 1996. ISBN 9985-60-207-2

 Välislingid 


Kategooria:Eestimaa Kommunistliku Partei liikmed
Kategooria:Eesti sporditegelased
Kategooria:Metsakalmistule maetud
Kategooria:Sündinud 1922
Kategooria:Surnud 1994